სსიპ

საქართველოს ტექნიკური უნივერსიტეტი

ბ რ ძ ა ნ ე ბ ა

\_\_\_\_\_\_\_\_\_\_\_\_\_\_\_N\_\_\_\_\_\_\_\_

თბილისი

საგნობრივ პროფესიულ საგანმანათლებლო

პროგრამებზე 2015 წლის 2 ნოემბრიდან

ჩარიცხული პროფესიული სტუდენტების

პირველი სასწავლო სემესტრის და 2015 წლის

27 აპრილიდან ჩარიცხული პროფესიული სტუდენტების

მეორე სასწავლო სემესტრის განრიგის შესახებ

,,პროფესიული საგანმანათლებლო პროგრამების კრედიტებით გაანგარიშების წესის დამტკიცების შესახებ“ საქართველოს განათლებისა და მეცნიერების მინისტრის 2010 წლის 10 დეკემბრის N121/ნ ბრძანებისა და საქართველოს ტექნიკური უნივერსიტეტის პროფესიულ პროგრამებზე სასწავლო პროცესის მართვის ინსტრუქციის საფუძველზე სტუ-ს საგნობრივ პროფესიულ საგანმანათლებლო პროგრამებზე 2015 წლის 2 ნოემბრიდან ჩარიცხული პროფესიული სტუდენტების პირველი სასწავლო სემესტრის და 2015 წლის 27 აპრილიდან ჩარიცხული პროფესიული სტუდენტების მეორე სემესტრის ორგანიზებულად ჩატარების მიზნით

**ვ ბ რ ძ ა ნ ე ბ:**

1. სააუდიტორიო მეცადინეობები - ლექციები, პრაქტიკული და ლაბორატორული მეცადინეობები ჩატარდეს 2015 წლის 2 ნოემბრიდან 2016 წლის 5 მარტის

ჩათვლით.

1. პრაქტიკა, მისი სპეციფიკიდან გამომდინარე, ჩატარდეს სასწავლო კურსის პროგრამის (სილაბუსის) შესაბამისად;
2. პირველი შუალედური გამოცდა (ტესტირება) ჩატარდეს მე-7 სასწავლო კვირაში, 2015 წლის 14 დეკემბრიდან 19 დეკემბრის ჩათვლით, მე-2 შუალედური გამოცდა (ტესტირება) მე-14 სასწავლო კვირაში, 2016 წლის 8 თებერვლიდან 13 თებერვლის ჩათვლით, ხოლო მე-3 შუალედური გამოცდა (ტესტირება) – 2016 წლის 7 მარტიდან 9 მარტის ჩათვლით (იხ. დანართი 1);
3. შუალედური გამოცდების (ტესტირების) დღეებში სააუდიტორიო მეცადინეობები არ დაიგეგმოს (იხ. დანართები 1 და 2);
4. დასკვნითი გამოცდები ჩატარდეს 2016 წლის 10 მარტიდან 16 მარტის ჩათვლით, ხოლო დამატებითი გამოცდები 2016 წლის 21 მარტიდან 26 მარტის ჩათვლით (იხ. დანართი 1);
5. სასწავლო კურსის წამყვანი მასწავლებელი/პროფესორი ვალდებულია უნივერსიტეტის ვებგვერდზე განთავსებულ სტუდენტთა შეფასების ელექტრონულ უწყისში (იხ.დანართი 3) შეიტანოს პროფესიულ სტუდენტთა შუალედური გამოცდის (ტესტირების), დასკვნითი ან/და დამატებითი გამოცდის (იხ.დანართი 2) შედეგები გამოცდის (ტესტირების) ჩატარების ბოლო ვადის მომდევნო ორი სამუშაო დღის განმავლობაში (17 საათამდე);
6. სემესტრის ბოლოს, არაუგვიანეს დამატებითი გამოცდების ჩატარების ბოლო ვადის მომდევნო ორი სამუშაო დღისა, სასწავლო კურსის წამყვანი მასწავლებელი/პროფესორი ელექტრონული უწყისის ამონაბჭდზე (2 ეგზ.) ხელმოწერით დაადასტურებს მონაცემებს. დეპარტამენტის სპეციალისტი მოახდენს უწყისის რეგისტრაციას; უწყისის ერთ ეგზემპლარს ჩააკერებს შესაბამის საქაღალდეში, ხოლო მეორე ეგზემპლარს გადასცემს დეკანატს არსებული წესის მიხედვით;
7. კონტროლი ბრძანების შესრულებაზე დაევალოს სწავლის დეპარტამენტს (გ.აბრამიშვილი);
8. ბრძანება გამოიკრას თვალსაჩინო ადგილებზე და განთავსდეს უნივერსიტეტის ვებგვერდზე.

რექტორი ***ა. ფრანგიშვილი***

ვიზები:

ვიცე-რექტორი

***ლ. კლიმიაშვილი***

სწავლების დეპარტამენტის

უფროსი  ***ი. ლომიძე***

იურიდიული დეპარტამენტის

უფროსი ***ბ. მაისურაძე***

დანართი 2

სტუდენტთა მიღწევების შეფასება

1. საქართველოს ტექნიკური უნივერსიტეტის პროფესიული განათლების ყველა საფეხურის საგნობრივი პროფესიული პროგრამების სტუდენტებისათვის (შემდგომში სტუდენტი) შუალედური შეფასება მოიცავს 3 შუალედურ გამოცდას (ტესტირებას);
2. შუალედური გამოცდების (ტესტირებების) შეფასებებია:

• I შუალედური გამოცდა (ტესტირება) – მაქსიმალური შეფასება 20 ქულა;

• II შუალედური გამოცდა (ტესტირება) – მაქსიმალური შეფასება 20 ქულა;

• III შუალედური გამოცდა (ტესტირება) – მაქსიმალური შეფასება 30 ქულა;

დასკვნითი და დამატებითი გამოცდის მაქსიმალური შეფასება არის 30 ქულა. დასკვნით გამოცდაზე გასვლის უფლება ეძლევა სტუდენტს, რომელმაც შუალედური შეფასებების ჯამში დააგროვა 21 და მეტი ქულა, ამასთან შეასრულა და დროულად ჩააბარა სილაბუსით განსაზღვრული სამუშაოების მინიმუმი (ლაბორატორიული/პრაქტიკული);

1. დასახელებული მინიმუმის შესრულების და შესაბამისი დოკუმენტური მასალის ჩაბარების აღსანიშნავად სააუდიტორიო მეცადინეობების ბოლო კვირის შეფასებების ფანჯარასთან ერთად გაიხსნება შესაბამისი ფანჯარა (შემდგომში – დოკუმენტური მასალის ფანჯარა) სათანადო მონიშვნის გაკეთების მიზნით. დოკუმენტური მასალის ფანჯარა იხსნება სილაბუსით განსაზღვრული თითოეული სამუშაოსათვის;

დოკუმენტური მასალის ფანჯარა/ფანჯრები დაიხურება დასკვნითი გამოცდის ფანჯრის დახურვასთან ერთად;

1. საბოლოო დადებითი შეფასების გაფორმების მიზნით სტუდენტი ვალდებულია გავიდეს დასკვნით გამოცდაზე. დასკვნითი და დამატებითი გამოცდის მინიმალური დადებითი შეფასებაა მაქსიმალური შეფასების მეოთხედი (7,5 ქულა).

შუალედური შეფასებებისა და დასკვნით გამოცდაზე მიღებული შეფასების ჯამში 41-50 ქულის დაგროვებისას (FX შეფასება – ვერ ჩააბარა), აგრეთვე აღნიშნული შეფასებების ჯამში 51 და მეტი ქულის დაგროვებისას, მაგრამ დასკვნით გამოცდაზე არასაკმარისი შეფასების მიღებისას, სტუდენტს აქვს იმავე სასესიო პერიოდში დამატებით გამოცდაზე ერთხელ გასვლის უფლება;

1. დასკვ­ნით ან/და დამატებით გამოცდებზე დოკუმენტურად დასაბუთებული საპატიო მიზეზით გამო­უ­ცხადებლობისას სტუდენტს, სწავლების დეპარტამენტის წარდგინებით და რექტო­რის თანხმობით, მიეცემა გამოცდებზე გასვლის უფლება მომდევნო სემესტრის დაწყებამდე;
2. დასკვნით და შესაბამის დამატებით გამოცდებს შორის შუალედი უნდა იყოს არანაკლებ 10 დღისა; დასკვნითი და დამატებითი გამოცდების შედეგები არ ჯამდება;
3. სტუდენტის საბოლოო შეფასება მიიღება შუალედური შეფასებებისა და დასკვნითი/დამატებითი გამოცდის შეფასების დაჯამებით. შუალედური შეფასებებისა და დასკვნითი გამოცდის შეფასების ჯამში 41-ზე ნაკლები ქულის დაგროვებისას (F შეფასება – ჩაიჭრა), შუალედური შეფასებებისა და დამატებითი გამოცდის შედეგად 51-ზე ნაკლები ქულის დაგროვებისას (შეფასებები FX ან F), აგრეთვე დასკვნით/დამატებით გამოცდაზე არასაკმარისი შეფასების მიღებისას (ქულების ჯამური რაოდენობის მიუხედავად), სტუდენტს საგანი ახლიდან აქვს შესასწავლი;
4. სასწავლო პრაქტიკა, რომლის ჩატარების ვადები სააუდიტორიო მეცადინეობების ჩატარების ვადებს ემთხვევა, ისევე შეფასდება, როგორც დამოუკიდებელი სასწავლო კურსი ან მისი კომპონენტი (სილაბუსით განსაზღვრული ფორმატის შესაბამისად);
5. საწარმოო პრაქტიკა, რომლის ჩატარების ვადები სააუდიტორიო მეცადინეობების ჩატარების ვადებს არ ემთხვევა, შეფასდება სილაბუსში აღწერილი წესით;
6. სასწავლო კურსის წამყვანი მასწავლებელი/პროფესორი ვალდებულია ელექტრონულ უწყისში შეიტანოს სტუდენტის მიერ მიღებული შეფასება.